Comunicat

 Începând cu data de 7 iunie 2022, actele de identitate care, potrivit legii, au expirat pe timpul stării de urgență și stării de alertă, însă au rămas valabile pentru o perioadă de 90 de zile de la încetarea acestei stări, își pierd valabilitatea.

 În data de 7 martie 2022, la nivel național, erau înregistrate un număr de aproximativ 387000 documente de identitate expirate în perioada 01.03.2020 – 07.03.2022, iar până la data de 28.05.2022 pentru aproximativ 267000 nu a fost solicitată preschimbarea.

 În acest context, invităm cetățenii români cu domiciliul pe raza de competență a Serviciului Public Comunitar Local de Evidența Persoanelor Călărași să se prezinte la ghișeele noastre în vederea schimbării cărții de identitate.

 Pentru evitarea prezentării, în același timp, a unui număr mare de persoane la sediul S.P.C.L.E.P. Călărași, recomandăm cetățenilor să acceseze platforma de programare online <https://mobile.primariacalarasi.ro/AvanSisPublic/#/programari-online/add/7075> .

 Programul de lucru cu publicul al S.P.C.L.E.P Călărași este:

* luni, marți, joi 08:00 – 16:30;
* miercuri 08:00 – 18:30;
* vineri 08:00 – 14:00.

 În conformitate cu prevederile O.U.G.nr. 97/2005 privind evidența, domiciliul, reședința și actele de identitate ale cetățenilor români, republicată, cu modificările și completările ulterioare, termenul de soluționare a cererilor pentru eliberarea actului de identitate este de până la 30 de zile, acesta putând fi prelungit cu cel mult 15 zile de către șeful serviciului.